****

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

 **HOTĂRÂREA NR. 338/26.10.2023**

 **privind transmiterea fără plată a dreptului de proprietate asupra imobilului teren în suprafață de 2200 mp, situat în Municipiul Satu Mare, B-dul Independenței, către Parohia Ortodoxă „Buna Vestire” Satu Mare**

 Consiliul Local al Municipiului Satu Mare,

 Având în vedere cererea înaintată de către Parohia Ortodoxă ’’Buna Vestire ’’ Satu Mare cu nr. 28/C/2023 din 13.10.2023, înregistrată la Primăria Municipiului Satu Mare sub nr. 59900/13.10.2023,

 Analizând proiectul de hotărâre înregistrat sub nr. 60258/16.10.2023, referatul de aprobare al inițiatorului, înregistrat sub nr. 60260/16.10.2023, raportul de specialitate al Serviciului Patrimoniu, Concesionări, Închirieri înregistrat sub nr. 60262/16.10.2023, raportul de specialitate al Serviciului Juridic, înregistrat sub nr. 61130/19.10.2023 și avizele comisiilor de specialitate ale Consiliului Local Satu Mare,

 Ținând seama de prevederile Hotărârii Consiliului Local Satu Mare nr. 8/22.03.2001 privind atribuirea suprafeței de 2200 mp, amplasată pe B-dul Independenței în vederea construirii unei Biserici Ortodoxe,

 În baza prevederilor :

* Legii nr. 239/12.07.2007 privind reglementarea regimului juridic al unor bunuri imobile aflate în folosința unităților de cult,
* art. 41 alin. (1) din Anexa la HG nr. 53/2008, privind recunoașterea Statutului pentru organizarea și funcționarea Bisericii Ortodoxe Române,
* art. 8 alin. (1) și art. 9 alin. (3) din Legea nr. 489/2006, republicată, privind libertatea religioasă și regimul general al cultelor,
* art. 36 alin. (2) din Legea 18/1991 a fondului funciar, cu modificările și completările ulterioare,

 Luând în considerare prevederile Legii privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,

 În temeiul prevederilor art. 129 alin. (2) lit. c), ale art. 139 alin. (2), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

 Adoptă prezenta,

 **H O T Ă R Â R E:**

**Art. 1.** Se atestă apartenența la domeniul privat al Municipiului Satu Mare a imobilului – teren în suprafață de 2 200 mp, înscris în CF 172997 Satu Mare, cu nr. top 3944/383, situat în Municipiul Satu Mare, B-dul Independenței.

**Art. 2.** Se aprobă transmiterea fără plată a dreptului de proprietate asupra imobilului teren în suprafață de 2 200 mp, înscris în CF nr. 172997 Satu Mare, nr. top 3944/383 Satu Mare, situat în Municipiul Satu Mare, B-dul Independenței, către Parohia Ortodoxă ’’Buna Vestire ’’.

**Art. 3.** Se interzice înstrăinarea și schimbarea destinației terenului descris la articolul precedent timp de 30 de ani de la data dobândirii dreptului de proprietate sub sancțiunea nulității absolute a actului de transmitere a proprietății și repunerea în situația anterioară.

 **Art. 4.** Cheltuielile ocazionate de încheierea actului de transmitere a proprietății vor fi suportate de către Parohia Ortodoxă ’’Buna Vestire ’’.

 **Art. 5.** Începând cu data transmiterii dreptului de proprietate în condițiile prezentei hotărâri, Hotărârea de Consiliu Local Satu Mare nr. 8/22.03.2001 și încetează aplicabilitatea.

 **Art. 6.** Se dispune O.C.P.I. Satu Mare înscrierea în evidențele de Publicitate Imobiliară a celor aprobate la art.1 din prezenta hotărâre.

 **Art. 7.** Cu ducerea la îndeplinire a prezentei hotărâri se încredințează Viceprimarul Municipiului Satu Mare, desemnat prin Dispoziția Primarului de a semna acte în formă autentică, Serviciul Patrimoniu Concesionări Închirieri din cadrul aparatului de specialitate al Primarului Municipiului Satu Mare.

 **Art. 8.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, Serviciului Patrimoniu Concesionări Închirieri , O.C.P.I. Satu Mare și Parohiei Ortodoxe ’’Buna Vestire ’’ Satu Mare.

**Președinte de ședință, Contrasemnează**

 **Ressler Ștefan**   **Secretar general,**

 **Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (2) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale